Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 475/14/7702	Humenné, 19.12.2014
EEČ : 2-55-114-2014

U Z N E S E N I E

Trestná vec:	obvinený XXXXX  
Prečin:	zatajenia veci podľa § 236 ods. 1 Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
 a/  Peňažná suma určená na všeobecné prospešné účely  120,- Eur
 b/  Suma odovzdaná štátu na peňažnú pomoc obetiam trestnej činnosti  100 % t.j.  
     120,- Eur,   bez využitia možnosti poukázať 50 % sumy na iný verejnoprospešný 
      účel

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-764/HE-HE-2014.
                                                                                                 ž e 
v presne nezisteného dňa a v presne nezistenú hodinu v polovici mesiaca august 2014  našiel na pozemku bývalého družstva v obci Ruská Kajňa, okr. XXXXX zviera a to 1 ks hovädzieho dobytka,  tmavohnedej farby so žltými štítkami na ušniciach s číslom SK 072954 o hmotnosti najmenej 220 kg, ktoré presne nezisteného dňa začiatkom mesiaca august 2014 utieklo z ohradeného pozemku rodinného domu  v obci Hrubov č. 13, okr. XXXXX majiteľovi XXXXX, bez súhlasu majiteľa si toto zviera ponechal a ustajnil  vo svojej  maštali  v obci Ruská Kajňa, čím takto majiteľovi zvieraťa  XXXXX spôsobil škodu vo výške 400,- eur

Odôvodnenie: 
	Uznesením povereného príslušníka OO PZ v Humennom sp. zn. ORP 764/HE-HE-2014 zo dňa 28.08.2014 bolo začaté trestné stíhanie pre prečin zatajenia veci podľa § 236 ods. 1 Tr. zák.  Následne uznesením toho istého orgánu pod tou istou spisovou značkou dňa 08.09.2014 bolo vznesené obvinenie XXXXX pre hore uvedený prečin  na tom skutkovom základe, ako je uvedené vo výrokovej časti tohto uznesenia. 
	   Obvinený XXXXX  vyhlásil, že skutok pre ktorý je stíhaný spáchal  tak ako je to uvedené v uznesení povereného príslušníka OO PZ XXXXX  o vznesení obvinenia, pričom svoje konanie úprimne ľutuje. Pokiaľ ide o náhradu škody poškodenému táto uvedeným konaním nevznikla, pretože  túto vysporiadal vrátením hovädzieho dobytka.
         Okrem vlastného priznania je obvinený XXXXX zo spáchania skutku usvedčovaný výpoveďou poškodeného  XXXXX, ktorý vo svojej výpovedi potvrdil, že  dňa 07.08.2014 mu jeho predtým zakúpené býky prerazili ohradu a rozutekali sa do voľného priestranstva po obci Hrubov. Štyroch býkoch našiel, avšak jedného sa mu nepodarilo nájsť aj napriek tomu, že po ňom pátral niekoľko dní. Zašiel aj do Ruskej Kajne, kde sa majiteľa budovy bývalého družstva XXXXX spýtal, či náhodou nevidel sa pohybovať, alebo či nemá v maštali ustajneného jeho býka a tento  uviedol, že  žiadneho jeho býka nemá. Následne však bolo zistené za prítomnosti policajtov, že jeho býka mal riadne ustajneného v maštali. O uvedenom svedčí aj zápisnica o obhliadky miesta činu a pripojená fotodokumentácia, ako aj zápisnica o vydaní veci. Z pripojenej faktúry vyplýva, že  XXXXX  býka zakúpil od  XXXXX za sumu 400,80,- eur. 
	Preskúmaním spisového materiálu som zistila, že v predmetnej veci sa koná o prečine za ktorý  zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 
           Obvinený a poškodený uzavreli dňa 18.11.2014 na Okresnom súde v Humennom  pred  mediačným úradníkom  dohodu o zmieri v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. Poškodený prehlásil,  že vrátením  hovädzieho dobytka  obvineným bol uspokojený jeho nárok na náhradu škody. 
          Obvinený XXXXX slobodne, vážne zrozumiteľne a určito vyhlásil, že spáchal skutok pre ktorý je stíhaný. Dňa 27.11.2014 zložil na účet Okresnej prokuratúry v Humennom  peňažnú sumu vo výške 120,- Eur určenú  na všeobecne prospešné účely s tým, že nevyužil možnosť poukázať 50 % sumy na iný verejnoprospešný účel. 
         Obvinený a poškodený s týmto spôsobom vybavenia veci vyslovili súhlas.
          Vzhľadom na okolnosti spáchaného prečinu, mieru zavinenia obvineného XXXXX a osobu obvineného ktorý v posledných desiatich rokoch súdne trestaný nebol, v mieste trvalého bydliska obci Ruská Kajňa je hodnotený pozitívne, považujem preto taký  spôsob rozhodnutia za dostačujúci a preto som rozhodla tak, ako je uvedené vo výrokovej časti tohto rozhodnutia.

Poučenie: 
  Proti tomuto uzneseniu sťažnosť nie je prípustná. 

JUDr. Magdaléna Sujová
prokurátorka